
ARUBA LO BIN CU VOTACION DIGITAL 
SOLAMENTE SI E TA SAFE 





GOBIERNO DI ARUBA 


Recientemente Parlamentario di AVP Arthur Dowers a cuestiona 








decision di 6 luna pasa di Gobierno pa Aruba pa bay over na 
votacion digital ya pa e siguiente eleccion. Gobierno a anuncia 
esaki na augustus aña pasa. Mes momento Gobierno a informa 
Parlamento y a invita Parlamento pa duna su pensamento riba 
esaki. Sinembargo oposicion a keda 6 luna keto y awor kier 
bruha tera y sembra panico. 


“Piensa el ladron que todos son de su condicion”, ta un dicho 
na spaño cu ta pas net bon pa Parlamento Dowers cu su 


bruhamento di tera atrobe. 


Riba esaki Premier Evelyn Wever-Croes a reacciona breve y a 
bisa cu e ta bay pidi expertonan pa duna mas informacion riba 
e tema, pasobra e mes no ta envolvi den esaki. E ta den man 
di expertonan cu ta traha na forma transparente y integro. 


Premier a recorda si cu e decision pa bay over na votacion 
digital ta pa garantisa transparencia y pa evita cualkier tipo di 
fraude, pues si tin un duda den e sistema, e no lo bay door. 


Tambe Premier a recorda tur hende cu locual a conduci na e 
proposicion aki ta hustamente e metemento politico pa partido 
AVP den eleccion 2017. Tempo cu Dowers tabata Minister, 
e tabata menasa autoridadnan electoral cu e lo prohibi Polis 
mantene orden si nan no haci locual partido AVP kier. 


Tambe ta importante pa recorda tur hende cu partido AVP a 
haci maluo di informacion priva di ambtenaar pa manda carta 
politico di e partido, violando asina un cantidad di ley. Esaki 
y mas ta expone den un rapport cu Premier a entrega na 
Parlamento na augustus di aña pasa, informando Parlamento 
di e cambionan proponi. 


“Nos lo no bay over na ningun sistema cu por duna espacio pa 
fraude, ni hacking. Pero nos lo no sigui cu e sistema tampoco 
cu partido AVP a abusa y maluza durante cu nan tabata den 
Gobierno. Pueblo di Aruba merece un procedura electoral 
transparente y integro y nos lo brinda pueblo esey, sea ta 
digital of manual of un combinacion di ambos”, Premier Evelyn 
Wever-Croes a duna di conoce. 

Premier Evelyn Wever-Croes: 
Aruba mester cuminsa paga e gastonan di PPP 


82.4 MIYON FLORIN PA AÑA TE NA AÑA 2044 


Den e ultimo dianan aki tin hopi comentario den comunidad 
tocante e topico di e proyectonan PPP (Private Public 
Partnership). E motibo pa cu esaki ta cu Aruba ta yegando 
na e punto culminante di e suma cu Aruba mester paga 
bek na e proyectonan PPP. E proyectonan aki a ser realisa 
pa e gobierno anterior cu no tawata tin e fondo pa construi 
edificionan gubernamental y a tuma e decision descabeya pa 
bay den un acuerdo di PPP. E acuerdo aki ta stipula cu un otro 
persona lo construi e edificionan aki, duna gobierno e yabi y 
gobierno lo cuminsa paga despues cada aña un suma pa haci 
uzo di e edificionan aki sin cu e edificio ta bira propiedad di 
gobierno. 


Prome cu gobierno anterior a tuma over na aña 2009, ya 
caba tawata tin proyectonan PPP entre otro; Belfin gebouw, e 
edificio di Financien y Belasting; e edificio di Infra; edificio di 
Centro di Husticia; y e oficina di Polis na Shaba. Pa aña Aruba 
tawata paga 7.9 miyon florin pa tur e 4 edificionan aki hunto, 
cu ta edificionan relativamente grandi. Esaki, ta un bon prijs 
compara cu e total di gasto cu gobierno tawata paga na huur 
pa e departamentonan aki. 


E aña aki, aña 2020, Aruba ta bay paga 82.4 miyon florin na 
proyectonan PPP, cu ta un aumento drastico. E acuerdonan di 
proyectonan PPP cu AVP a cera durante nan gobernacion, ta 
encera e 4 edificionan di MFA, Watty Vos Boulevard, Hospital y 
Green Corridor. E debe gigantesco aki ta core te cu aña 2044 y 
lo mester wordo paga door di nos yiunan, nan yiunan y e futuro 
generacion. 


E suma di e MFAnan ta costa Aruba 2.7 miyon florin pa aña 
na huur cu ta un suma hopi halto compara cu e huur pa e 
hulpbestuurskantoornan cu no tawata yega ni 100 mil florin. 






Betingebouw 
Infa-eebouw 

Centro d Hurts 

Poltekantoar shaba 

MFA Noora/Paradera/Savanet/Sta Cruz 
HoH gebouw 

Green Corridor 

Watty Vos Avene 


225,58 
352,240, 
512070 


225,588, 
355,740, 
512070 

2365740 
512070 


2425588 
265,740 
5121070 





Directie Financiën 


2425588 
365,740, 
512070 





Hospital ta costa 30.6 miyon florin pa aña, Green corridor ta 
costa 17 miyon florin pa afia y na Watty Vos Boulevard Aruba 
ta paga 22.9 miyon florin pa aña pa un total di 82.4 miyon florin 
pa aña. 


Ta di lamenta cu e forma di financia e proyectonan cu gobierno 
anterior a haci ta bay pisa te na aña 2044 riba e presupuesto di 
Aruba. Gobierno actual a hereda e situacion aki sin por a cambia 
nada mas ya cu tur e 4 proyectonan aki tawata comprometi 
caba y Aruba ta obliga pa paga e suma di 82.4 miyon florin. Pio 
di e proyectonan aki ta, cu e gobierno anterior no a presupuesta 
esaki den presupuestonan y e unico opcion cu a keda ta pa e 
gobierno actual percura pa tin fondo disponibel pa por paga e 
proyectonan aki. 


Gobierno a percura pa esakinan wordo paga no solamente 
door di e entrada di impuesto cu gobierno a bin cu nan, cu no ta 
suficiente pa paga e 82.4 miyon florin plus tur otro debe, pero 
Gobierno a bin cu un combinacion di aumento di impuesto y 
otro fuente di entrada pa asina no tin e peso riba e comunidad 
di Aruba. 


“E realidad ta cu debi na e mal maneho iresponsabel di Gabinete 
Mike Eman, nos generacion, nos yiunan y nan yiunan, te na 
aña 2044 mester bay paga e debe aki di 82.4 miyon florin pa 
aña. Pero un cos ta sigur tambe, Gabinete Wever-Croes no 
ta esun cu a causa e problemanan financiero aki, pero nos 
ta soluciona nan si. Y nos ta buscando solucionnan cu no ta 
pisa asina tanto riba nos pueblo, pero ta buscando otro fuente 
di entrada pa paga e debenan halto aki cu e gobierno di Mike 
Eman a ocaciona”, Prome Minister Evelyn Wever-Croes a 
expresa. 

MINISTER DI FINANSA: 
PROYECTONAN PPP TA UN PESO GRANDI 
RIBA PRESUPUESTO DI PAIS ARUBA 





j 











Recientemente Minister di Finansa a brinda un splicacion 
tocante di peso di e Proyectonan Public Private Partnership 


(PPP) riba e presupuesto di Pais Aruba. 


Proyectonan PPP 

Actualmente Pais Aruba conoce 8 proyecto di PPP, cualnan ta 
e edificio di Belfin cu ta hospeda Departamento di Impuesto 
y Departamento di Finansa, e edificio di Infra cu ta hospeda 
DOW, DIP y Kadaster, e Centro di Husticia na Macuarima, e 
edificio di Polis na Shaba, e edificionan di MFA na Noord, na 


Savaneta y na Sta. Cruz, e edificio di Hospital, Green Corridor 
y Watty Vos Boulevard. Di tur e proyectonan PPP, Hospital, 
Green Corridor y Watty Vos Boulevard ta e tres proyectonan 
cu mas ta costa y ta pisa riba presupuesto di Pais Aruba. Den 
aña 2020 nos lo mester paga 82 miyon na e proyectonan PPP, 
cual ta 20 miyon mas cu a ser paga den aña 2019. Di e 82 
miyon florin aki di gasto di PPP, 70 miyon ta bay pa paga pa e 
proyectonan di Hospital, Green Corridor y Watty Vos Boulevard. 


Watty Vos Boulevard tin mas risico financiero 

Recientemente Controlaria General di Aruba (ARA) a haci un 
investigacion riba e proyectonan PPP y a resalta e hecho cu 
e proyecto di Watty Vos Boulevard tin mas risico financiero 
compara cu otro proyecto PPP. Den e contrato a wordo 
concorda cu asina Pais Aruba perde credibilidad financiero, 
pues si e rating di Pais Aruba baha, Gobierno lo mester paga 
esnan cu a desaroya e proyecto aki na un forma mas acelera. 
Esaki lo crea un peso financiero aun mas grandi pa Pueblo 
di Aruba y ta debilita e situacion financiero di Aruba. Tipo di 
contratonan asina ta trece mas risico financiero pa nos Pais y 
pesey ta di lamenta cu te awor e risiconan aki ta bira conoci. 


Maneho financiero prudente pa maneha gasto di PPP 

E gasto di e proyectonan PPP lo keda pisa riba Presupuesto 
di Pais Aruba te cu aña 2044. Mirando e risico financiero di 
algun PPP, ta importante pa Gabinete Wever-Croes y tur otro 
Gobierno di turno hiba un maneho financiero prudente pa evita 
perde credibilidad financiero y pone mas peso financiero riba 
presupuesto y Pueblo di Aruba. 

Continuacion Pagina 9 


Verloop PPP's tot in 2045 (exclusief indexeringen): 

"Comision Promove Cultura" & "Fundacion Cultural di Festivalnan Folklorico": 


di gruponan musical pa e dianan di festival 

1. Grupo Stimami 1. Grupo stimami 1. Comcomber Stoba 1. Tipico Buleria 
2. Sabor Crioyo 2. Aiwalos 2. Tipico Curason pa Aruba 2. Tsunami 
13. Comcomber Stoba 3. Alma Folklorico 3. Grupo Stimami 3. Aiwalos 
4. Melodia 4. Melodia 4. Tipico Macuarima 4. Grupo Caribeño 
5. Alma Folklorico 5. Tipico Katatumbo 5. Grupo Rejoice 5. Zonido di Antaño. 
6. Aiwalos 6. Comcomber Stoba 6. Alma Folklorico 6. Grupo Un Brindis 
7. Grupo Rejoice 7. Sabor Crioyo 7. D'licious 7. Tradishon Musical 
8. Tipico Curazon 8. Zonido Antaño 8. Grupo di Amigo 
9. Tipico Urimari 9. Grupo Rejoice 9. Grupo Union 
10.Tipico Sabor Crioyo 
Categoria 4-6 y 13-17 Categoria 7-9 y 10-12 
21 cantante 25 cantante 21 cantante 20 cantante 

Na apertura di Caribbean Centre of Legislation 


RECONOCIMENTO PA MINISTER BIKKER 
PA SU ESFUERSONAN PA INTRODUCI UN 
ACADEMIA DI LEY 


Diahuebs Minister Bikker tabata na Corsou pa asisti y hiba 

discurso na apertura di e ‘Caribbean Centre for Legislation’ y 
instalacion di un ‘Bijzonder Hoogleraar Wetgevingsleer’, Prof. 
dr. Sjoerd Zijlstra. Durante e apertura Minister Bikker a haya 
amplio reconocimento pa su esfuersonan desde 2014, for di 
su tempo como Parlamentario, pa por yega na introduci un 
Academia di Ley. Minister Bikker a gradici pa e reconocimento 
y a aplaudi e introduccion di e Caribbean Centre for Legislation 
y e instalacion di Prof. dr. Sjoerd Zijlstra como Bijzonder 
Hoogleraar Wetgevingsleer. 


Durante e cumbre di Ministernan di Husticia (‘Justitieel 
Vierlanden Overleg’) di juli 2019 a palabra a base di proposicion 
di Aruba cu ta bay busca cooperacion riba e tema aki. Den 
su discurso diahuebs Minister Bikker a recorda cu leynan por 
wordo compara cu 'software' di un pais y p'esey ta importante 
pa amplia e capacidad di specialistanan cu por yuda traha 
conceptonan di ley, pa asina por actualisa nos leynan mas 
pronto cu ta posibel. E mandatario su meta ta pa prome cu 
2020 termina, den cooperacion cu Ministerio di Enseñansa, 
Universidad di Aruba y e Caribbean Centre for Legislation, lo 
por bay ofrece cursonan riba e tereno di ‘Wetgevingsleer’. 





Gabinete Wever-Croes 

15 PERSONAL DI KIA A CELEBRA 30 ANA 
TRAHANDO NA E INSTITUTO 


Minister di Husticia mr. Andin Bikker hunto cu Hefe di KIA Sr. 
Gino Winklaar a felicita e hubilarionan y alabes haci entrega di 
un regalo bon mereci na nan. Director di KIA Sr. Gino Winklaar 
den su discurso na e hubilarionan a bisa cu mester para keto į 
na e trayecto di cada hubilario cu sigur ta un 'milestone' grandi. 
Tur 15 hubilario a logra y pa traha den prizon hopi biaha ta 
lubida e curashi cu cada uno tin. Nan ta dedica hopi ora 
trahando y tin ora 16 ora cu personanan cu a comete delitonan 
cu violencia. Cada uno tin hopi curashi pa 30 aña largo traha 
na e departamento aki y keto bay ta haci e trabou. 








































Tambe director di KIA a bisa cu nan ta hendenan cu e por 
conta riba nan y cu tin count down pa bay cu pensioen pero e 
ta spera di por conta cu nan servicio di e añanan cu ta resta. 
Famianan tambe tabata presente na e ocasion special aki, 
pasobra ningun hubilario no ta yega asina leu cu nan servicio 
sin sosten cu un famia ta brinda. Minister Bikker den su discurso 
a bisa cu hopi di e hubilarionan a cuminsa traha tempo cu KIA 
a keda inaugura 30 aña pasa. Pero awor ta den un proceso pa 
yega na un Instituto Coreccional nobo y pa casualidad siman 
pasa tabatin un bon reunion cu CFT pa splica nan ampliamente 
kico exactamente ta e pasonan cu ta tuma y con e ta fit den e 
cuadro financiero. 








Di parti CFT nan a compronde y a aplaudi cu ta buscando 
un solucion pasobra Aruba mester di un Instituto Correcional 
nobo. Minister Bikker ta hopi gradici no solamente na nos 
Creador pa e empeño cu cada hubilario a desplega durante 
e ultimo 30 aña nan, pero tambe Minister ta spera cu nan por 
experencia inauguracion di e Instituto Coreccional nobo. E 
prizon nobo lo bin mas central pasobra e circunstancianan 
actual mester di un mehoracion. Minister Bikker a gradici y 
felicita cada hubilario den nomber di pais Aruba y Gobierno di 
Aruba pa e empeño y esfuerso pa asina tanto aña. 



































Minister DANGU! ODUBE 


MINISTER di Turismo, Salud y Deporte 

PROYECTO HOBEN ACTIVO Y HOBEN FELIZ 
TA UN PROYECTO DIRIGI RIBA PREVENCION 





y 











Dialuna mainta minister Dangui Oduber den presencia di tur 
stakeholder den salud na Aruba y tambe PAHO y WHO a 
lansa oficialmente e Plan Nacional di Prevencion den Salud. 
E plan aki ta conforme programma di gobernacion y ta un plan 
integral caminda tur stakeholder a haya particiapacion. E plan 
aki ta wordo carga pa e filed y esaki ta sumamente importante. 
Ta di sumo importancia pa ehecucion di e plan aki pa tin e 
instrumentonan y proyectonan pa haci e plan aki uno exitoso. 


Considerando e importancia di e plan aki for di hopi tempo 
minister Oduber a introduci un pilot proyect yama Hoben 
Activo y Hoben feliz. E Proyecto aki ta Brinda oportunidad na 
muchanan y hobenan pa despues di orario di scol participa 
gratis na diferente disciplina di deporte. E health survey cu 
a wordo conduci na anja 2017 a indica cu solamente 50% di 
hobenan y adultonan ta participa activamente na actividadnan 
fisico. Un ser humano mester participa tur dia por lo menos 30 
minuut na un actividad fisico. Den cuadro di esaki e meta di e 


Proyecto aki ta pa stimula participacion activo di nos muchanan 
y hobenan na deporte. Minister Dangui Oduber kier stimula y 
motiva nos communidad pa biba saludabel, come saludabel y 
haci ehercicio. 


Manera e Proyecto aki lo bini hopi otro Proyecto pa asina 
ehecuta e plan nacional di prevencion. Un communidad 
saludabel ta aumenta e productividad, ta reduce abesentismo 
na trabou, tin un communidad mas feliz y menos gasto pa 
fondo di AZV. 

Parti 1 
Premier Evelyn Wever-Croes na Parlamentario Endy Croes 


ROBERT CANDELARIA DI AVP MESTER 
TAWATA TA SA CU LOKE E LA HACI 
NO TA CORECTO 


Parlamentario di MEP Endy Croes a base di nos constitucion, 
dia 14 di february 2020, a haci pregunta na Gobierno riba e 
hecho cu Robert Candelaria a wordo tuma den servicio di 
Gobierno, riba e biahenan di trabou cu el a tuma prome cu 
e la drenta den servicio di Gobierno y riba su nombracion 
como Directeur di Directie Scheepvaart sin cu tawata tin un 
procedura di solicitud habri pa esaki. 


Den e articulo aki, e prome parti di e pregunta y contestanan ta 
wordo elabora riba dje anto den e siguiente articulo ta bay den 
e di dos parti di pregunta y contestanan. 


SEÑOR CANDELARIA A DRENTA SERVICIO DI GOBIERNO 
COMO CONSEHERO: 

Den su carta dirigi na Gobierno, Parlamentario Endy Croes 
ta skirbi cu Sr. Candelaria a drenta den servicio di e gobierno 
anterior dia 15 di augustus 2017 como consehero serca e ex 
Minister encarga cu turismo y transporte Sr. Mike de Meza. 
Banda di esey, e gastonan di mudansa di dje y di su famia 
a wordo paga pa pais Aruba pa asina e por a bin traha pa 
algun siman pa Gabinete Mike Eman Il. Prome cu esey, Sr. 
Cnadelaria tawata biba y traha na Corsou. 


Locual a resalta mas segun Parlamentario Endy Croes ta cu Sr. 
Candelaria algun dia prome esta 4 di augustus 2017 a postula 
su mes como candidato riba lista di AVP cu na e momento 
ey ainda e tawata den gobierno. E pregunta cu Parlamentario 
Endy Croes tin ta cu si e gobierno anterior por prueba cu si 
enberdad Sr. Candelaria a traha como consehero di Minister 
den e periodo di 15 di Augustus te cu 1 di october 2017 y si 
tin consehonan of pruebanan cu en realidad el a traha pa un 
salario di Awg 7,385.00. 


E contesta di Gobierno riba e preguntnan di Parlamentario 
Croes, lamentablemente ta no. Minister President a confirma 
cu tawata tin un contrato di trabou cu Candelaria desde 15 di 
augustus 2017 como consehero di Minister pero pa asina leu 
cu Gobierno por a busca y informa, no tin niun prueba tampoco 
niun consheho cu ta confirma cu Sr. Candelaria en realidad a 
traha como consehero durante e periodo aki. 


Un otro punto cu Parlamentario Endy Croes a cuestiona 
severamente ta tocante e gastonan di biahenan cu Sr. 
Candelaria tawata haci pa Aruba durante e periodo di juni- 
augustus 2017. Sr Cnadelaria, cu e tempo ey tawata biba na 
Corsou, a biaha bin Aruba varios biaha riba gastonan di pais 
Aruba pa e asina yama ‘dienstreizen voor werk besprekingen’. 


Parlamentario Croes a pidi Gobierno pa duna un aclaracion di 
con por ta cu un hende cu no ta den servicio di gobierno por 





haña compensacion pa biahenan en conexion cu reunionnan 
di trabou. Parlamentario Croes ta cuestiona tambe e cantidad 
di biaha cu Sr. Candelaria a biaha bin Aruba riba costo di pais 
Aruba sin cu ta den servicio di gobierno y si e placa aki por 
wordo cobra bek. 


Riba e ultimo pregunta aki, Minister President a contesta cu 
no tin ningun splicacion posibel dicon un hende cu no ta den 
servicio di pais Aruba por haña compensacion di gastonan di 
biahenan di trabou pa bin reuni na Aruba. 


Loke si ta un realidad ta cu Minister President a obtene 
informacion cu e cosnan aki tawata pasa mas biaha door di 
gobierno anterior y esaki ta wordo investiga awo. Loke si sa 
pasa ta cu gobierno ta invita un persona bin Aruba pa ta un 
orador na un conferencia y gobierno ta paga e gastonan di 
biahe. Den casonan asina, Conseho di Minister ta pone cu 
e persona aki ta bin pa ta un orador pa conferencia y no pa 
reunionnan di trabou. 


Riba e pregunta di cuanto placa Sr. Candelaria a haña, Minister 
President a duna e siguiente comentario: “No ta posibel pa duna 
informacion personal di Candelaria cu ta den administracion di 
pais Aruba sin e permiso di Candelaria prome. Esaki a base di 
e ley 'persoonsregistratie”. 


Pa e motibo aki, Minister President a pidi Parlamentario Endy 
Croes pa pidi Parlamentario Candelaria pa duna e permiso aki 
prome pa asina por duna e informacion tocante esaki. Segun 
Minister President: “Sr Candelaria mester por tawata sa cu 
loke el a haci no ta corecto”. 


Den e siguiente articulo ta elabora mas casonan remarcable 
en torno di Parlamentario di AVP sr. Candelaria. 

MINISTER BESARIL 


INVITADO SPECIAL 


NA PRESENTACION DOCUMENTARIO 
“CARROUSEL” 





ME ER 
Minister Plenipotenciario Guillfred Besaril tabata invitado 
special na presentacion di e documentario “Carrousel” na 
Stichting De Nieuwe Kans (DNK). E mandatario a wordo ricibi 


pa Roy Lints, un Arubiano cu ta trahador social pa DNK. 


E documentario documentario “Carrousel” a bai den premiére 
durante e Festival IDFA na Amster-dam na november aña pasa. 
Director di e documentario Marina Meijer a filma un aña largo 
na DNK. E manera cu e documentario ta ilustra e hobennan 
y e trahadornan social di DNK ta traha manera un spiel di e 
ciudad di Rotterdam y e sociedad Hulandes. 

E plan ta pa e aña aki e documentario lo wordo pasa na 
television Hulandes na e canal di VPRO. 

Despues di e presentacion minister Besaril a papia cu algun 
hoben Arubiano cu ta bou guia di DNK y asina tende di cerca 





nan situacion. 


DNK ta un fundacion cu ta brinda terapia durante di dia na 
hobennan mayor di 18 aña, cu activa-mente kier traha na 
mehoracion di nan situacion. Tin coachnan individual cu ta 
yuda e hobennan pa cambia y drecha nan bida. Finalmente 
ta e hoben mes lo mester haci esaki, pero nan mester com- 
pronde cu esaki ta nesesario. Hopi di nan ta hobennan cu 
problema: of nan no a caba scol, no tin trabao y asina nan no 
tin ningun afiliacion cu e comunidad den cual nan ta biba. DNK 
ta duna nan curso y training pa asina e hobennan por bai scol 
bek of haya un trabao. E fundacion tin contacto cu doñonan 
di trabao cu ta dispuesto pa yuda y duna e hobennan aki un 
chens pa traha. 

GOBIERNO Di ARUBA 


RESUMEN DI SIMAN DI 
GABINETE WEVER-CROES 


16 - 22 DI FEBRUARI 2020 





PABIEN NA TUR PARTICIPANTE, 
LIDER DI GRUPO, MUSICO Y 
CARNAVALISTANAN. 
DANKI PA ENGRANDECE NOS 
CARNAVAL. 





















E siman aki e maneho di Innovacion di Gabinete Wever-Croes 
tabata centro di atencion na Puerto Rico durante un conferencia 


organisa pa Clinton Foundation. Chief Innovation Officer Varelie 
Croes a representa Aruba dignamente y a expone e vision di 
innovacion di Aruba. Varelie a enfatisa e necesidad di inclui 
innovacion den tur maneho poniendo e ser humano central. E 
presentacion di Aruba a ricibi hopi elogio door di esnan presente 
y mester remarca cu tabata tin hopi interes di inversionistanan 
den Aruba. 


Premier Wever-Croes ta sigui reuni regularmente cu sindicato 
TOPA pa atende e temanan di personal di Gobierno pendiente. 
Poniendo e ser humano central. 


Premier Wever-Croes regularmente ta reuni cu ex mandatarionan 
y ta aprecia e consehonan di esnan cu mas experiencia. E siman 
aki Premier a reuni cu ex presidente di Parlamento sr. Marlon 
Werleman riba e desaroyonan politico mas recien. 


Consul di Republica Dominicano sr. Compres Rosario a haci un 
bishita di cortesia cerca Premier Evelyn Wever-Croes. Durante 
e encuentro Premier a trece padilanti entre otro e interes di 
parti di Aruba pa importa mas fruta y berdura for di Republica 
Dominicana pero cu e gastonan di transporte ta impedi esaki. 
Hunto lo traha riba formanan pa agilisa e proceso aki. 


Minister Plenipotenciario na Hulanda sr. Besaril ta na Aruba y 
a reuni cu Premier. A toca varios tema di relacion entre Aruba 
y Hulanda y di bienestar di nos studiantenan na Hulanda. 
Tambe a reuni cu Departamento di Recurso Humano riba e 
reorganisacion di Arubahuis, pa modernisa e trabounan y haci 
nan mas eficiente. 


Gianny's Group a efectua e groundbreaking di un proyecto unico 
na San Nicolas, The Old Barbershop. Durante un conferencia di 
prensa Gianny's Group a expresa nan confiansa den desaroyo 


di San Nicolas cu remodelacion di e edificio aki pa uzo comercial. 
Premier a felicita famia Ferara y a gradici nan pa nan confiansa. 
Gabinete Wever-Croes ta comprometi pa trece desaroyo den 
San Nicolas. 

Mininister di Enseñansa a habri e siman haciendo e apertura 
di e bus tour educativo pa e muchanan di e klasnan di e scol 
na Macuarima cu a keda destrui. Juf. Olinda Rasmijn a guia e 
schoolreis siñando e muchanan tocante nos naturalesa, historia 
y cultura y a termina cu un charla di Juf. Dora Koolman kende a 
splica cu ex gobernador Olindo Koolman tabata alumno eynan y 
por ta tin un futuro gobernador sinta bao di e muchanan presente. 
Un initiativa di colega Glenbert Croes hopi aprecia. 


Mininister di Enseñansa a reuni cu Edgenuity, cu ta ofrece 
programa di ‘homeschooling’ y estudio online, den cooperacion 
cu gobiernonan pa complementa e sistema educativo. Nos ta 
orguyoso cu un Arubiano, Ghislaine Dijkhoff, ta parti di e team 
internacional. Interesante ta cu ta ofrece algo pa enrikece nos 
scolnan existente y no pa reemplasa nan. 


Mininister di Enseñansa a reuni cu e comision fiho di enseñansa 
di Staten y a duna un update di e ultimo desaroyonan y a contesta 
preguntanan di nos miembrionan di Parlamento. 


Den mesun reunion di Staten Mininister di Enseñansa a presenta 
e miembronan di Stichting Helpdeschoolkinderen kende a 
biaha for di Corsou y Hulanda pa duna un presentacion na nos 
miembronan di Parlamento. Ministerio di Enseñansa ta coopera 
cue fundacion aki pa trece articulonan di scol di segunda mano di 
Hulanda pa Aruba. Ya caba a ricibi tres container cu materialnan 
casi nobo, cu ta scapa Gobierno basta placa si mester a cumpra 
nobo. 


E siman aki tambe a entrega na scolnan piloto e instrumentonan 
musical di Stichting Leerorkest y na fin di aña escolar e muchanan 
lo presenta nan prome concierto. 

Continuacion Resumen di Siman 


Mininister di Enseñansa a reuni cu San Nicolas Business 
Association pa papia di tur e plannan di educacion pa San Nicolas 
y Mininister di Enseñansa a bishita e oficinanan cu Enseñansa 
pa Empleo a pone disponibel pa educacion den curason di San 
Nicolas. 





A cera e siman cu un reunion di Mininister di Enseñansa cu 
directiva y rector di Universidad di Aruba y entre otro a papia di 
establecimento di Universidad di Aruba pa cierto programa na 
San Nicolas. 


Durante e ultimo simannan a tuma nota di preocupacionnan di 
Sichting Parkietenbos den medionan di comunicacion tocante 
dump, pa cual Minister Lopez-Tromp a invita e fundacion pa un 
reunion cu a tuma luga e siman cu a pasa. E reunion tabata riba 
e tema di maneho di desperdicio y preocupacionnan cu tin. E 
encuentro a tuma luga conhuntamente cu Prome Minister y na 
e ocasion, e representantenan a mustra riba e accion di firma 
andando contra e molester causa como consecuencia di dump, 
cu te cu aworaki ta conta cu mas cu 2000 firma. Gobierno tambe 
na su turno a splica di e esfuersonan cu ta haciendo 


Den e siman tambe Minister Lopez-Tromp a reuni cu FCCA y a 
haya un presentacion di e plannan pa e aña aki y otro aña pa 
loke ta e casnan cu ta bin den futuro. 

Den e reunion a atende cu e aspecto di coordinacion di e 
diferente proyectonan aki y a entrega e Landsbesluit di e 512 
casnan cu e habitantenan ta bay bira doño di dje. Pabien na 
Cada famia! 


Diahuebs a tuma luga bishita na DIP pa mira e desaroyo di 
e trabounan tumando luga na e infrastructura parti paden 
di e edificio. E cambionan aki ta tumando luga pareu cu e 
automatisacion di DIP, pues comunidad por spera un miho 
servicio y eficiencia unabes cu e trabounan termina. 


Ta recorda comunidad cu e oficina di DIP ta cera pa publico 
actualmente, pero por bishita e pagina di Facebook di DIP pa e 
email y number di telefon di contacto. 


Diabierna e contratista a haci entrega di e proyecto di renobacion 
di Uncle Louis Store. Alabes e yabinan a wordo entrega na 
e departamento di naturalesa y medio ambiente cu lo ubica 
den e edificio. E monumento aki ta esun mas sostenibel riba 
e isla considerando e diferente aspectonan cu a tene cuenta 
cu ne manera e panelnan solar y e diseño parti paden. Pabien 
henter comunidad cu un monumento mas cu a wordo restaura 
y specialmente e pueblo di San Nicolas, cu e bunita edificio 
historico aki. 


Comienso di siman Minister di Husticia, mr. Andin Bikker, a ricibi 
un carta for di Hulanda cu e grato noticia cu Hulanda ta bay 
haci transferencia di fondonan aloca pa entre otro reenforsa e 
vigilancia di costanan di Aruba. Den presupuesto di Hulanda 
aña pasa a aloca fondonan substancial pa yuda paisnan 
manera Aruba y Corsou pa reenforsa e vigilancia na costa y 
atende cu otro retonan cu ta existi door di e situacion regional 
sin precedente. Ministerio di Husticia lo bay ta lider den diferente 
proyecto piloto cu ta bay cuminsa den e cuadro ey y lo bay inicia 
mesora cu e plannan acorda. 





Minister di Husticia diamars siman pasa tabata den conferencia 
di prensa unda e mandatario a desmenti noticianan falso cu 
tabata circulando riba social media den cual den esencia tabata 
bisa cu lo a pone beslag na Aeropuerto Reina Beatrix riba un 


cargacion di oro di 932 kilo procedente for di Venezuela. Minister 
Bikker a desmenti e noticianan aki: no tin beslag riba un supuesto 
cargacion di oro di 932 kilo procedente for di Venezuela y pues no 
tin detencion of proceso di extradicion andando. Minister Bikker 
a recorda ademas cu nos ta biba den un pais democratico cu 
institutonan independiente y ningun momento a prohibi ningun 
autoridad di papia riba e tema. Ministerio Publico tambe a emiti 
un declaracion riba e tema desmintiendo e noticianan falso en 
cuestion. 


Minister Bikker a indica cu, a base di protocol firma cu Sindicato 
di Polis (SPA) y apelacion di otro Sindicatonan, tin intencion pa a 
corto plaso cuminsa cu un proyecto piloto di 'Advies Commissie 
Mediation en Ambtelijke Heroverweging'. E comishon lo bay 
promove mediacion y/of duna conseho pa re-evaluacion 
("ambtelijke heroverweging”), pa asina pa medio di e proyecto 
piloto explora e posiblidad di resolucion alternativo (“alternative 
dispute resolution”) pa tur empleado publico cu kier haci un 
apelacion riba e comision. 


Un otro tema durante e conferencia di prensa di Minister Bikker 
tabata e grato noticia cu Aruba a haya varios instrumento for 
di Hulanda pa Leerorkest Aruba. Tabata na April di 2018 cu 
Minister Bikker a propone un “Letter of Intent” cual a wordo firma 
hunto cu Minister di Husticia di Hulanda, Prof. dr. Ferdinand 
Grapperhaus y colega Minister di Enseñansa, sr. Rudy Lampe, 
pa insitui un Leerorkest pa Aruba. E instituto di Leerorkestta duna 
studiantenan e oportunidad pa durante of despues di scol haya 
educacion gratuito di musica, pa cual meta e instrumentonan a 
yega como donacion for di Hulanda. 


Diaranson Minister Bikker a gradici y felicita un grupo grandi di 
personal di KIA cu a cumpli 30 aña trahando na e Instituto. E 
hubilarionan a cuminsa traha den e temporada cu KIA a keda 
inaugura. Manera conoci awor Minister Bikker ta bezig cu un 
proceso pa yega na un Instituto Coreccional nobo. 


Diahuebs Minister Bikker tabata na Corsou pa asisti y hiba 
discurso na apertura di e ‘Caribbean Centre for Legislation’ y 
instalacion di un ‘Bijzonder Hoogleraar Wetgevingsleer’, Prof. 
dr. Sjoerd Zijlstra. Durante e apertura Minister Bikker a haya 
amplio reconocimento pa su esfuersonan desde 2014, for di 
su tempo como Parlamentario, pa por yega na introduci un 
Academia di Ley. Minister Bikker a gradici pa e reconocimento y 
a aplaudi e introduccion di e Caribbean Centre for Legislation y e 
instalacion di Prof. dr. Sjoerd Zijlstra como Bijzonder Hoogleraar 
Wetgevingsleer. 


Durante e cumbre di Ministernan di Husticia (‘Justitieel 
Vierlanden Overleg’) di juli 2019 a palabra a base di proposicion 
di Aruba cu ta bay busca cooperacion riba e tema aki. Den su 
discurso diahuebs Minister Bikker a recorda cu leynan por wordo 
compara cu ‘software’ di un pais y p'esey ta importante pa amplia 
e capacidad di specialistanan cu por yuda traha conceptonan di 
ley, pa asina por actualisa nos leynan mas pronto cu ta posibel. 
E mandatario su meta ta pa prome cu 2020 termina, den 
cooperacion cu Ministerio di Enseñansa, Universidad di Aruba y 
e Caribbean Centre for Legislation, lo por bay ofrece cursonan 
riba e tereno di ‘Wetgevingsleer’. 





Celebracion di Carnaval 66 a yega su culminacion y Aruba a 
celebra carnaval grandemente. Pabien na tur participante, lider 
di grupo, musico y carnavalistanan. Danki pa engrandece nos 
carnaval. 

